
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1237 

12 Αυγούστου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση του οργανισμού του κοινωφελούς Ιδρύ¬ 
ματος με την επωνυμία «ΙΔΡΥΜΑ ΝΙΚΟΛΑΟΣ Γ. ΠΑ- 
ΠΑΔΗΜΗΤΡΙΟΥ» που κυρώθηκε με το από 
12.9.1992 Π.Δ. (ΦΕΚ593/Β) και τροποποιήθηκε με 
το από 3.4.2000 Π.Δ. (ΦΕΚ459/Β). 1 

ΑΠΟΦΑΣΕΙΣ 

Καθορισμός αποδοχών του Προέδρου του Δ.Σ. της 
εταιρείας «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.». 2 

Αρμοδιότητες της Μονάδας Ανάλυσης και Τεκμηρίω¬ 
σης του Υπουργείου Απασχόλησης και Κοινωνικής 
Προστασίας». 3 


Μεταβίβαση αρμοδιοτήτων και του δικαιώματος υπο¬ 
γραφής εγγράφων «Με εντολή Υφυπουργού» 
στους Γενικούς Γραμματείς, Γενικούς Διευθυντές 
και ανωτέρους υπαλλήλους του Υπουργείου Υγείας 


και Κοινωνικής Αλληλεγγύης. 4 

Αναπροσαρμογή της τιμής του εισιτηρίου του Εθνικού 

Αρχαιολογικού Μουσείου. 5 

Ορισμός Διοικητικού Συμβουλίου του Ερευνητικού 
Πανεπιστημιακού Ινστιτούτου Τηλεπικοινωνιακών 
Συστημάτων. 6 


ΠΡΟΕΔΡΙΚΑ ΔΙΑΤΑΓΜΑΤΑ 


Τροποποίηση του οργανισμού του κοινωφελούς Ιδρύμα¬ 
τος με την επωνυμία «ΙΔΡΥΜΑ ΝΙΚΟΛΑΟΣ Γ. ΠΑΠΑΔΗ- 
ΜΗΤΡΙΟΥ» που κυρώθηκε με το από 12.9.1992 Π.Δ. 
(ΦΕΚ 593/Β) και τροποποιήθηκε με το από 3.4.2000 
Π.Δ. (ΦΕΚ459/Β). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 24839/9.12.1989 πράξη της συμβολαι¬ 
ογράφου Αθηνών Μαρίας σύζ. Νικολ. Πουλαντζά, όπως 
αυτή τροποποιήθηκε με την υπ’ αριθμ. 27592/23.7.1991 
πράξη της ίδιας Συμβ/φου, με την οποία ο Νικόλαος Πα- 


παδημητρίου συνέστησε κοινωφελές Ίδρυμα με την επω¬ 
νυμία «Νικόλαος Γ. Παπαδημητρίου». 

2. Το από 12.9.1992 Π.Δ. (ΦΕΚ 593/Β), με το οποίο εγκρί- 
θηκε η σύσταση του Ιδρύματος και κυρώθηκε ο οργανι¬ 
σμός του, όπως τροποποιήθηκε με το από 3.4.2000 Π.Δ. 
(ΦΕΚ459/Β). 

3. Τα υπ’αριθμ. 60/13.3.2001,71/10.5.2001,75/4.6.2001, 
107/4.6.2002, 132/7.3.2003 και 146/4.7.2003 πρακτικά συ¬ 
νεδριάσεων του Διοικητικού Συμβουλίου του Ιδρύματος 
με την επωνυμία «Νικόλαος Γ. Παπαδημητρίου». 

4. Τις υπ’ αριθμ. 2456/15.3.2001,2504/14.6.2001,2899/ 
28.3.2003 και 2962/4.7.2003 πράξεις της συμβολαιο¬ 
γράφου Αθηνών Μαρίας Μιλτιάδη Ραϊση περίτροποποι- 
ήσεως του καταστατικού του Ιδρύματος από τον ιδρυτή 
και Πρόεδρο αυτού, Νικόλαο Παπαδημητρίου. 

5. Τις διατάξεις των άρθρων 98§1 του Α.Ν. 2039/1939, 
101 του Εισαγωγικού Νόμου του Αστικού Κώδικα και 110 
του Αστικού Κώδικα. 

6. Την υπ’ αριθμ. 14650/ΔΙΟΕ85/17.3.2004 (ΦΕΚ 519Β) 
κοινή απόφαση του Πρωθυπουργού και του Υπουργού Οι¬ 
κονομίας και Οικονομικών σχετικά με το καθορισμό των αρ- 
μοδιοτήτωντων Υφυπουργών Οικονομίας και Οικονομικών. 

7. Την υπ’ αριθμ. 27304/17.3.2004 (ΦΕΚ 517/Β ) κοινή 
απόφαση του Πρωθυπουργού και του Υπουργού Υγείας 
και Κοινωνικής Αλληλεγγύης σχετικά με την ανάθεση αρ¬ 
μοδιοτήτων στους Υφυπουργούς Υγείας και Κοινωνικής 
Αλληλεγγύης. 

8. Τις υπ’ αριθμ. 18/7.5.2001 και 41/15.12.2003 γνωμο¬ 
δοτήσεις του Συμβουλίου Εθνικών Κληροδοτημάτων. 

Με πρόταση της Υπουργού Εθνικής παιδείας και Θρη¬ 
σκευμάτων και των Υφυπουργών Οικονομίας και Οικονομι¬ 
κών και Υγείας και Κοινωνικής Αλληλεγγύης αποφασίζουμε: 

Άρθρο μόνο 

Τροποποιούμε τις διατάξεις των άρθρων 1,2,4,10 και 11 
του Οργανισμούτου κοινωφελούς ιδρύματος με την επωνυ¬ 
μία «Νικόλαος Γ. Παπαδημητρίου» σύμφωνα μετά υπ’ αριθμ. 
60/13.3.2001, 71/10.5.2001, 75/4.6.2001, 107/4.6.2002, 
132/7.3.2003 και 146/4.7.2003 πρακτικά συνεδριάσεων 
του Διοικητικού Συμβουλίου του Ιδρύματος και τις υπ’ 
αριθμ. 2456/15.3.2001, 2504/14.6.2001, 2899/ 28.3.2003 
και 2962/4.7.2003 πράξεις της συμβολαιογράφου Αθηνών 
Μαρίας Μιλτιάδη Ραΐση περί τροποποιήσεως του κατα¬ 
στατικού του Ιδρύματος από τον ιδρυτή και Πρόεδρο αυ¬ 
τού, Νικόλαο Παπαδημητρίου, ως ακολούθως: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στο άρθρο 1, η παράγραφος 2 αντικαθίσταται ως εξής: 

Άρθρο 1 

Μορφή - Επωνυμία - Έδρα - Σφραγίδα 

2. Έδρα του ιδρύματος είναι η Κηφισιά Αττικής. 

Στο άρθρο 2, η παράγραφος 5 περίπτωση α) αντικαθί¬ 
σταται ως εξής: 

Άρθρο 2 
Σκοπός 

5.α) Σε φυσικά πρόσωπα ελληνικής καταγωγής τα 
οποία έχουν ανάγκη βοήθειας και είναι μεγάλης ηλικίας 
και οικονομικά αδύνατα. 

Στο άρθρο 4, οι παράγραφοι 1 και 3 αντικαθίστανται ως 
εξής: 

Άρθρο 4 

Διοίκηση. 

1. Το ίδρυμα διοικείται από επταμελές Διοικητικό Συμ¬ 
βούλιο που ορίζεται από τον ιδρυτή του. 

2. Η θητεία των μελώντου Διοικητικού Συμβουλίου είναι 
πενταετής. Τα μέλη του Διοικητικού Συμβουλίου είναι 
επανεκλέξιμα. Μετά την λήξη της θητείας τους τα μέλη 
του Διοικητικού Συμβουλίου εξακολουθούν να ασκούντο 
καθήκοντά τους μέχρι του διορισμού των νέων μελών. 

Στο άρθρο 10, οι παράγραφοι 1 και 3 αντικαθίστανται 
ως εξής: 

Άρθρο 10 

Επιλογή και ανακήρυξη υποτρόφων. 

1. Δικαίωμα υποτροφίας και κάθε είδους βράβευσης και 
παροχής του ιδρύματος έχουν αριστούχοι μαθητές της 
τελευταίας τάξης λυκείου της Αράχωβας του Νομού Βοι¬ 
ωτίας και των νήσων Αέσβου, Άνδρου, Σπετσών και 
Ύδρας που εισήχθησαν ή ενεγράφησαν σε ανώτερο ή 
ανώτατο εκπαιδευτικό ίδρυμα και φοιτούν σε αυτό, έως 
του αριθμού των δύο (2) μαθητών από την Αράχωβα, έως 
του αριθμού των δέκα (10) μαθητών από την νήσο Αέσβο, 
έως του αριθμού των δύο (2) μαθητών από την νήσο Άν¬ 
δρο, έως του αριθμού των δύο (2) μαθητών από την νήσο 
Σπέτσες και ενός (1) μαθητού από την νήσο Ύδρα, καθώς 
και κάθε φοιτητής Ανώτατου Ελληνικού και μόνο εκπαι¬ 
δευτικού ιδρύματος που κατάγεται από την Αράχωβα και 
από τις νήσους Αέσβο, Άνδρο, Σπέτσες και Ύδρα και έχει 
επιτύχει στα 4/5 των μαθημάτων του όποιου έτους σπου- 
δώντου, ο μέσος όρος δετών βαθμώντου στα μαθήματα 
αυτά είναι το άριστα και μέχρι συμπληρώσεως του αριθ¬ 
μού των 6 υποτροφιών για κάθε ακαδημαϊκό έτος. 

Εάν από κάποια περιοχή δεν συμπληρωθεί ο πιο πάνω 
αριθμός των αρχικών 17 υποτρόφων, τότε επιλέγονται 
υπότροφοι από τις άλλες περιοχές, με τα ίδια κριτήρια 
επιλογής, έως ότου να συμπληρωθεί ο αριθμός 17. Επί¬ 
σης, δικαίωμα υποτροφίας έχει και ένας αριστούχους 
από το Πανεπιστήμιο Αιγαίου, ο οποίος θα κάνει μεταπτυ¬ 
χιακή εργασία σε αυτό, που θα αφορά το πράσινο. 

3. Βασικό κριτήριο επιλογής των αρχικών 17 υποτρό¬ 
φων θα είναι ο βαθμός του απολυτηρίου του Αυκείου και 
σε περίπτωση ισοβαθμίας, (εάν ο αριθμός των αριστού¬ 
χων είναι μεγαλύτερος από αυτούς που αναφέρονται 
στην παράγραφο 1 του άρθρου 10 του οργανισμού), ο 
βαθμός (μόρια) που έτυχαν στις πανελλήνιες εισαγωγικές 
εξετάσεις διαιρούμενος δια του αριθμού των μαθημάτων 
στα οποία διαγωνίστηκαν, εφ’ όσον βεβαίως ισχύει το σύ¬ 
στημα των πανελληνίων εισαγωγικών εξετάσεων. Εάν 


τούτο καταργηθεί, σε περίπτωση ισοβαθμίας του βαθμού 
του απολυτηρίου του Αυκείου, θα ισχύει ο βαθμός που 
έτυχε ο υποψήφιος στην Β' τάξη του Λυκείου. 

Οι υποψήφιοι υποβάλλουν στο Διοικητικό Συμβούλιο 
του ιδρύματος, μέσα σε τακτή προθεσμία, τα απαραίτητα 
δικαιολογητικά που ορίζονται στη σχετική προκήρυξη, τα 
οποία ελέγχονται απ’ αυτό που επιλέγει και τους υποτρό¬ 
φους του ιδρύματος. 

Οι υποψήφιοι των οποίων οι αιτήσεις έγιναν κατ’ αρχήν 
δεκτές από το Διοικητικό Συμβούλιο του ιδρύματος, κα¬ 
λούνται απ’ αυτό εφ’ όσον κριθεί αναγκαίο, να δώσουν συ¬ 
νέντευξη ενώπιον αυτού ή της οριζόμενης προς τούτο απ’ 
αυτό ειδικής Επιτροπής, η οποία και υποβάλλει τα πορί¬ 
σματα της γι’ αυτές στο Διοικητικό Συμβούλιο του ιδρύ¬ 
ματος που αποφασίζει σχετικά. 

Στο άρθρο 11, οι παράγραφοι 2 και 3 αντικαθίστανται 
ως εξής: 

Άρθρο 11 

Χορήγηση υποτροφιών. 

2. Οι υποτροφίες καταβάλλονται στους δικαιούχους, 
σύμφωνα με τις διατάξεις του άρθρου 33 του Κ.Δ. 
18/23.8.1941 (ΦΕΚ 286/Α/23.8.1941) από το Διοικητικό 
Συμβούλιο του ιδρύματος, σε βάρος της οικείας πίστωσης 
του προϋπολογισμού του με βάση τα πιστοποιητικά των οι¬ 
κείων σχολών για την τακτική και ευδόκιμη φοίτησή τους. 

Ως ευδόκιμη φοίτηση θεωρείται η επιτυχία των υποτρό¬ 
φων στα 4/5 τουλάχιστοντου αριθμού των μαθημάτων κά¬ 
θε έτους. 

3. Η χορήγηση υποτροφίας διακόπτεται, όταν δεν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω Κανονιστικού Διατάγματος, οι 
οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να παρακο¬ 
λουθεί την όλη πορεία των σπουδών των υποτρόφων και 
να αξιώνει απ’ αυτούς την υποβολή, κάθε έτος, αποδει¬ 
κτικών στοιχείων της επίδοσής τους. Η υποτροφία επα- 
ναχορηγείται εάν ο υπότροφος σε επόμενο έτος επιτύχει 
τουλάχιστον στα 4/5 των μαθημάτων του έτους αυτού. 

Η διακοπή και η επαναχορήγηση υποτροφιών κατά τα 
ανωτέρω δεν υπόκεινται στην έγκριση του Υπουργού Οι¬ 
κονομικών. 

Στο άρθρο 11 προστίθεται ακόμα νέα παράγραφος με 
αριθ.4 έχουσα ως εξής: 

4. Εάν ο υπότροφος παρά την αξίωση του ιδρύματος 
για υποβολή στοιχείων περί της πορείας των σπουδών 
του, δεν υποβάλλει αυτά, θεωρείται ως μη πληρών τις 
προϋποθέσεις για χορήγηση της υποτροφίας του και αυ¬ 
τή διακόπτεται. 

Στην Υπουργό Εθνικής Παιδείας και Θρησκευμάτων και 
στους Υφυπουργούς Οικονομίας και Οικονομικών και 
Υγείας και Πρόνοιας αναθέτουμε την δημοσίευση και 
εκτέλεση του παρόντος Διατάγματος. 

Αθήνα, 29 Ιουλίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

ΥΦΥΠ. ΥΓΕΙΑΣ & ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΓΕΩΡΓΙΟΣ ΚΩΝΣΤΑΝΤΟΠΟΥΛΟΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΑΠΟΦΑΣΕΙΣ 

Αριθ. 2/37540/0022 (2) 

Καθορισμός αποδοχών του Προέδρου του Δ.Σ. της εται¬ 
ρείας «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της παρ.7 του άρθρου 5 του Ν. 2408/ 
1996, όπως ισχύει σήμερα, περί ίδρυσης της «ΘΕΜΙΣ ΚΑ¬ 
ΤΑΣΚΕΥΑΣΤΙΚΗ Α.Ε.». 

2. Την υπ’ αριθμ. 14/24.3.2004(ΦΕΚ 528 Β') απόφαση 
του Υπουργού Δικαιοσύνης περί ορισμού μελών του Δ.Σ. 
της Εταιρείας «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.», 

3. Την υπ’ αριθμ. 2059/9.7.2004 (ΦΕΚ1068 Β') απόφαση 
του Υπουργού Δικαιοσύνης περί αντικατάστασης του 
Προέδρου του Δ.Σ. της εταιρείας «ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε.». 

4. Την υπ’ αριθμ. 14650/ΔΙΘΕ 85/17.3.2004 (ΦΕΚ 519 Β') 
κοινή απόφαση του Πρωθυπουργού και του Υπουργού 
Οικονομίας και Οικονομικών για την ανάθεση αρμοδιοτή¬ 
των στους Υφυπουργούς Οικονομίας και Οικονομικών. 

5. Ότι η συνολική ετήσια δαπάνη ανέρχεται στο ποσό 
των τριάντα έξι χιλιάδων ευρώ (36.000 € ) και θα βαρύνει 
τον προϋπολογισμό της εταιρείας, ο οποίος δεν επιχορη¬ 
γείται από τον Κρατικό Προϋπολογισμό, αποφασίζουμε: 

Καθορίζουμε τις καθαρές αποδοχές του Προέδρου του 
Διοικητικού Συμβουλίου της εταιρείας «ΘΕΜΙΣ ΚΑ¬ 
ΤΑΣΚΕΥΑΣΤΙΚΗ Α.Ε.» στο ποσό των τριών χιλιάδων ευρώ 
(3.000 € ) κάθε μήνα. 

Σε περίπτωση μετάβασης του Προέδρου του Διοικητι¬ 
κού Συμβουλίου εκτός έδρας, αμείβεται όπως και οι Διευ¬ 
θυντές της εταιρείας. 

Οι δαπάνες προσαρμόζονται ετησίως και σύμφωνα με 
τον τιμάριθμο, βαρύνουν δετήν εταιρεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΠΕΤΡΟΣ ΔΟΥΚΑΣ Α.ΠΑΠΑΛΗΓΟΥΡΑΣ 

-♦- 

Αριθ. 80041 (3) 

Αρμοδιότητες της Μονάδας Ανάλυσης και Τεκμηρίωσης 
του Υπουργείου Απασχόλησης και Κοινωνικής Προ¬ 
στασίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη τις διατάξεις: 

1. Του άρθρου 2 παράγραφος 6του Ν. 2874/2000 «Προ¬ 
ώθηση της απασχόλησης και άλλες διατάξεις» (286/Α'). 

2. Του άρθρου 29 Ατού Ν. 1558/1985 (137/Α') όπωςπρο- 
στέθηκε με το άρθρο 27 του Ν. 2081/1992 (154/Α') και 
αντικαταστάθηκε μετο άρθρο 1 παρ. 2 ατού Ν. 2469/1997 
(38/Α'). 

3. Του Π.Δ/τος 368/1989 «Οργανισμός Υπουργείου Ερ¬ 
γασίας» (163/Α') όπως τροποποιήθηκε και ισχύει σήμερα. 


4. Την υπ’ αριθμ. Υ1/10.3.2004 απόφαση του Πρωθυ¬ 
πουργού «Μεταβολή τίτλων Υπουργείων και καθορισμός 
της σειράς τάξης των Υπουργείων» (513/Β'). 

5. Την υπ’ αριθμ. ΔΙΔΚ/Φ.1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (527/Β). 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Η Μονάδα Ανάλυσης και Τεκμηρίωσης του Υπουργείου 
Απασχόλησης και Κοινωνικής Προστασίας η οποία συ- 
στάθηκε με το άρθρο 2 παρ. 4 του Ν. 2874/2000, πέραν 
των αναφερομένων στις διατάξεις της παρ. 4 του άρθρου 
2 του Ν. 2874/2000 αρμοδιοτήτων, ασκεί και τις παρακά¬ 
τω αρμοδιότητες: 

1) Την καταγραφή και ανάλυση των βασικών τάσεων και 
προοπτικών της ελληνικής αγοράς εργασίας και της κοι¬ 
νωνικής προστασίας, συγκριτικά με τα άλλα κράτη μέλη 
της Ευρωπαϊκής Ένωσης (ΕΕ). Ιδιαίτερη έμφαση δίνεται: 

• Στη διερεύνηση της θέσης των ευπαθών κοινωνικών 
ομάδων στην ελληνική αγορά εργασίας 

• Στην καταγραφή και μελέτη της πορείας της απασχό¬ 
λησης και της ανεργίας σε επίπεδο περιφέρειας και νο¬ 
μού λαμβάνοντας υπόψη τη διάρθρωση της παραγωγής 
και τις τοπικές ιδιαιτερότητες, στοιχεία απαραίτητα για 
την ενίσχυση της αποτελεσματικότητας των κεντρικά 
σχεδιαζόμενων πολιτικών. Επεξεργασία, ανάλυση και πα¬ 
ρουσίαση των οικονομικών αυτών μεγεθών με τη χρήση 
εφαρμογών Συστημάτων Γεωγραφικών Πληροφοριών 
και σύγχρονων οικονομετρικών μεθόδων. 

2) Τη σύνταξη εκθέσεων και τη διατύπωση προτάσεων 
για όποια από τα παραπάνω θέματα της αναθέτει ο 
Υπουργός. 

3) Την παροχή επιστημονικής υποστήριξης στη διαδι¬ 
κασία προετοιμασίας των ελληνικών Εθνικών Σχεδίων 
Δράσης για την Απασχόληση (ΕΣΔΑ) και την Κοινωνική 
Ενσωμάτωση (ΕΣΔΕΝ). 

4) Την εκπόνηση μελετών, για την αξιολόγηση πολιτικών 
που εφαρμόζει το Υπουργείο, με τη χρήση πρωτογενών 
στοιχείων από τις αρμόδιες Διευθύνσεις του Υπουργείου 
και από τους εποπτευόμενους φορείς, οι οποίες τίθενται 
στη διάθεση του Υπουργού. 

5) Τη δημιουργία ηλεκτρονικής βάσης τεκμηρίωσης με¬ 
λετών, ερευνών και εκδόσεων σχετικών με την αγορά ερ¬ 
γασίας και την κοινωνική προστασία, με στόχο τη δημιουρ¬ 
γία ηλεκτρονικής βιβλιοθήκης, καθώς και το συντονισμό 
των μελετών πριν από την ανάθεση και εκπόνησή τους. 

6) Την επεξεργασία, σε συνεργασία με τις αρμόδιες Δι¬ 
ευθύνσεις, των κειμένων συζήτησης των Εθνικών Επιτρο¬ 
πών Απασχόλησης και Κοινωνικής Προστασίας. 

7) Τη συμμετοχή, σε συνεργασία με τις αρμόδιες Διευ¬ 
θύνσεις, στην προετοιμασία και τήρηση των φακέλωντης 
ελληνικής συμμετοχής στα Συμβούλια Υπουργών της ΕΕ 
για θέματα Απασχόλησης και Κοινωνικών Υποθέσεων. 

8) Τη συμμετοχή στις ελληνικές, ευρωπαϊκές (ΕΕ) και 
διεθνείς (ΟΟΣΑ) Επιτροπές και Ομάδες Εργασίας, σχετι¬ 
κές με τα αντικείμενα της αρμοδιότητάς της, σε συνεργα¬ 
σία με τις καθ’ ύλην αρμόδιες Διευθύνσεις. 

9) Την ανάληψη οποιουδήποτε άλλου σχετικού έργου 
της ανατίθεται από το Συμβούλιο Εμπειρογνωμόνων Απα¬ 
σχόλησης και Κοινωνικής Ασφάλισης. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2004 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΑΠΑΣΧΟΛΗΣΗΣ ΚΑΙ 

ΚΑΙ ΑΠΟΚΕΝΤΡΩΣΗΣ ΚΟΙΝΩΝΙΚΗΣ ΠΡΟΣΤΑΣΙΑΣ 

ΑΠΟΣΤ. ΑΝΔΡΕΟΥΛΑΚΟΣ ΠΑΝΟΣ ΠΑΝΑΓΙΩΤΟΠΟΥΛΟΣ 
-Φ- 

Αριθ. ΔΥ(3-4)α/Γ.Π.οικ. 77509 (4) 

Μεταβίβαση αρμοδιοτήτων και του δικαιώματος υπογρα¬ 
φής εγγράφων «Με εντολή Υφυπουργού» στους Γενι¬ 
κούς Γραμματείς, Γενικούς Διευθυντές και ανώτερους 
υπαλλήλους του Υπουργείου Υγείας και Κοινωνικής 
Αλληλεγγύης. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη τις διατάξεις: 

1. Των άρθρων 16,25 και 29 του Νόμου 1558/1985 (ΦΕΚ 
137 Α) «Κυβέρνηση και Κυβερνητικά Όργανα». 

2. Του άρθρου 81 παρ. 1 του Ν. 1892/1990 (ΦΕΚ 101 Α), 
«Για τον εκσυγχρονισμό και την ανάπτυξη και άλλες δια¬ 
τάξεις». 

3. Του άρθρου 27 του Ν. 2081/1992 (ΦΕΚ 154 Α) με το 
οποίο προστέθηκε άρθρο 29 Αστό Ν. 1558/1985 και αντι- 
καταστάθηκε με το άρθρο 1 παρ. 2α του Ν. 2469/1997 
(ΦΕΚ 38 Α). 

4. Του Π.Δ. 68/1987 (ΦΕΚ 39 Α) «Σύσταση της Γενικής 
Γραμματείας Πρόνοιας στο Υπουργείο Υγείας, Πρόνοιας 
και Κοινωνικών Ασφαλίσεων» όπως τροποποιήθηκε και 
συμπληρώθηκε με το Π.Δ.49/1989 (ΦΕΚ 23 Α). 

5. Του Π.Δ. 95/2000 (ΦΕΚ 76 Α) «Οργανισμός του 
Υπουργείου Υγείας και Πρόνοιας» όπως έχει τροποποιη¬ 
θεί και ισχύει σήμερα. 

6. Του Π.Δ. 121/2004 (ΦΕΚ84Α). «Διορισμός Υπουργών 
και Υφυπουργών». 

7. Της ΔΥ(3-4)α/οικ.40869/29.4.2004 (ΦΕΚ 655 Β) κοι¬ 
νής απόφασης «Σύσταση Ενιαίου Τομέα Επιχειρησιακών 
Προγραμμάτων Υγείας και Κοινωνικής Αλληλεγγύης. 

8. Της ΔΥ1 α/37323/20.4.2004 (ΦΕΚ 114 Γ) κοινής από¬ 
φασης του Πρωθυπουργού και του Υπουργού Υγείας και 
Κοινωνικής Αλληλεγγύης, διορισμός Γ ενικής Γ ραμματέα 
Πρόνοιας. 

9. Της ΔΥΙα/οικ.19114/29.9.2000 απόφασης του 
Υπουργού Υγείας και Πρόνοιας «Τοποθέτηση Γενικών Δι¬ 
ευθυντών». 

10. Της υπ’ αριθμ. 27304/17.3.2004 (ΦΕΚ517 Β) Κοινής 
Απόφασης του Πρωθυπουργού και του Υπουργού Υγείας 
και Κοινωνικής Αλληλεγγύης, «Ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγγύης 
Αθανάσιο Γιαννόπουλο και Γεώργιο Κωνσταντόπουλο». 

11. Της Υ1 /10.3.2004 (ΦΕΚ513 Β) απόφασης του Πρω¬ 
θυπουργού «Μεταβολή τίτλων Υπουργείων και καθορι¬ 
σμός της σειράς τάξης των Υπουργείων». 

12. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού. 

13. Την ανάγκη εύρυθμης και αποδοτικής λειτουργίας 
των Υπηρεσιών του Υπουργείου καιτηνταχεία διεκπεραί¬ 
ωση των υποθέσεων, που έχουν ανατεθεί σε αυτές, απο¬ 
φασίζουμε: 


Α. ΑΡΜΟΔΙΟΤΗΤΕΣ ΓΕΝΙΚΟΥ ΓΡΑΜΜΑΤΕΑ 
Άρθρο 1 

Δικαίωμα υπογραφής εγγράφων 
«με εντολή Υφυπουργού» 

Ο Γ ενικός Γ ραμματέας έχει δικαίωμα υπογραφής εγ¬ 
γράφων «με εντολή Υφυπουργού» για τα εξής θέματα: 

1. Τις αποφάσεις απόλυσης του προσωπικού φορέων 
του Εθνικού Συστήματος Κοινωνικής Φροντίδας, λόγω 
35ετίας ή ορίου ηλικίας ή θανάτου ή έκπτωσης ή αυτοδί¬ 
καιης λύσης της υπαλληλικής σχέσης, λόγω παραίτησης. 

2. Τις αποφάσεις μετατάξεων του Ν. 2683/1999 καθώς 
και του από 31.12.1956 Β.Δ. όπως συμπληρώθηκε με το 
άρθρο 9 παρ. 2 του Ν.Δ. 39/1975 για το προσωπικό των 
φορέωντου Εθνικού Συστήματος Κοινωνικής Φροντίδας. 

Β. ΑΡΜΟΔΙΟΤΗΤΕΣ ΓΕΝΙΚΟΥ ΓΡΑΜΜΑΤΕΑ ΠΡΟΝΟΙΑΣ 
Άρθρο 2 

Γ ενικές Αρμοδιότητες 

Ο Γ ενικός Γ ραμματέας της Γ ενικής Γ ραμματείας Πρό¬ 
νοιας, προΐσταται αμέσως μετά τον Υφυπουργό όλων 
των Υπηρεσιών της Γ ενικής Γ ραμματείας Πρόνοιας των 
οποίων η αρμοδιότητα έχει μεταβιβαστεί με την 27304/ 
17.3.2004 (ΦΕΚ 517 Β) Κοινή Απόφαση του Πρωθυπουρ¬ 
γού και του Υπουργού Υγείας και Κοινωνικής Αλληλεγ¬ 
γύης, προσυπογράφει όλα τα έγγραφα, τα οποία υπο¬ 
γράφει ο Υφυπουργός και ασκεί ειδικότερα τις αρμοδιό¬ 
τητες, που ορίζονται στα κατωτέρω άρθρα. 

Άρθρο 3 

Μεταβίβαση αντικειμένου Υπηρεσιών 

Ο Γενικός Γραμματέας της Γενικής Γραμματείας Πρό¬ 
νοιας προσυπογράφει, για τη σύμφωνη γνώμη, τις απο¬ 
φάσεις που αναφέρονται σε οικονομικά θέματα και θέμα¬ 
τα κατάστασης προσωπικού και αφορούν τα Νομικά Πρό¬ 
σωπα του Τομέα Πρόνοιας καιτου Τμήματος Προσωπικού 
Φορέωντου Εθνικού Συστήματος Κοινωνικής Φροντίδας. 

Άρθρο 4 

Δικαίωμα υπογραφής εγγράφων 
«με εντολή Υφυπουργού» 

Ο Γενικός Γραμματέας Πρόνοιας έχει δικαίωμα υπο¬ 
γραφής εγγράφων «με εντολή Υφυπουργού» για τα εξής 
θέματα: 

1. Τις αποφάσεις που προβλέπονται από τις διατάξεις 
του Ν.Δ.57/1973 «περί λήψεως μέτρων κοινωνικής προ¬ 
στασίας οικονομικά αδυνάτων και καταργήσεως των διε- 
πουσώντον θεσμό της απορίας διατάξεων» (ΦΕΚ 149 Α). 

2. Τις αποφάσεις εγκρίσεως εφαρμογής προγραμμά¬ 
των προστασίας ηλικιωμένων και χρονίως πασχόντων 
ατόμων, κατ’ εξουσιοδότηση του άρθρου 2 του Ν.Δ. 
162/1973 (ΦΕΚ227 Α). 

3. Τις αποφάσεις διακίνησης σκηνικού υλικού, προβλε- 
πόμενες από το Β.Δ. 972/1966 (ΦΕΚ 265 Α). 

4. Τις αποφάσεις και έγγραφα για θέματα στα οποία συ¬ 
μπράττουν περισσότερες Διευθύνσεις της Γενικής Γ ραμ¬ 
ματείας Πρόνοιας γενικότερου ενδιαφέροντος. 

5. Τα οικονομικά θέματα σύμφωνα μετά οριζόμενα στο 
άρθρο 7 της 27304/17.3.2004 (ΦΕΚ 517 Β) Κοινής Απόφα¬ 
σης του Πρωθυπουργού και του Υπουργού Υγείας και 
Κοινωνικής Αλληλεγγύης, ήτοι: 

α. Την έγκριση σκοπιμότητας επισκευών, διαρρυθμίσε¬ 
ων, βελτιώσεων αποπεράτωσης, συντήρησης κτιρίων, 
προμήθειας εξοπλισμού πάσης φύσεως των εποπτευό¬ 
μενων Νομικών Προσώπων του Τομέα Πρόνοιας μέχρι 
του ποσού που κάθε φορά ορίζεται από τις κείμενες δια¬ 
τάξεις ότι απαιτείται διενέργεια πρόχειρου διαγωνισμού. 

β. Την έγκριση σκοπιμότητας για σύναψη συμβάσεων 
εκτέλεσης έργου της καθαριότητας κτιριακών εγκατα¬ 
στάσεων και παραρτημάτων των Ν.Π.Δ.Δ. του Τομέα 
Πρόνοιας υπό τους όρους και προϋποθέσεις του άρθρου 
37 του Ν. 2072/1992 (ΦΕΚ 125 Α) και της ΔΙΠΙΔΔ/ 
Ε3/23/22.9.1992 εγκυκλίου του Υπουργείου Προεδρίας 
της Κυβέρνησης μέχρι του ποσού που κάθε φορά ορίζε¬ 
ται από τις κείμενες διατάξεις ότι απαιτείται διενέργεια 
πρόχειρου διαγωνισμού. 

Άρθρο 5 

Μεταβίβαση δικαιώματος υπογραφής εγγράφων 
«με εντολή Υφυπουργού» όταν δεν υπάρχει 
Γενικός Διευθυντής Πρόνοιας 

Ο Γενικός Γραμματέας Πρόνοιας, εκτός από τις αρμο¬ 
διότητες του προηγουμένου άρθρου, ασκεί τις αρμοδιό¬ 
τητες, που περιγράφονται στα άρθρα 7 και 8 της παρού- 
σης όταν απουσιάζει, κωλύεται ή δεν υπάρχει Γ ενικός Δι¬ 
ευθυντής Πρόνοιας. 

Άρθρο 6 

Εξαιρούμενες της μεταβίβασης αρμοδιότητες 

Από τις αρμοδιότητες που μεταβιβάζονται στο Γενικό 
Γραμματέα Πρόνοιας με τα προηγούμενα άρθρα εξαι¬ 
ρούνται όσες αρμοδιότητες αφορούν: 

α. Πράξεις που συνυπογράφονται και από άλλο ή άλ¬ 
λους Υφυπουργούς. 

β. Θέματα γενικότερης σημασίας. 

γ. Συγκρότηση όλων των Συμβουλίων και Επιτροπών. 

Άρθρο 7 

Συναρμοδιότητα υπογραφής κοινών αποφάσεων 

Ο Γ ενικός Γ ραμματέας Πρόνοιας έχει συναρμοδιότητα 
υπογραφής κοινών αποφάσεων Υπουργείων για θέματα 
Πρόνοιας όπως έχει καθοριστεί με προγενέστερες διατά¬ 
ξεις. 

Β. ΑΡΜΟΔΙΟΤΗΤΕΣ ΓΕΝΙΚΩΝ ΔΙΕΥΘΥΝΤΩΝ 

Άρθρο 8 

Γ ενικές αρμοδιότητες 

Οι Γενικοί Διευθυντές προΐστανται αμέσως μετά τον 
Υφυπουργό, τους Γενικούς Γραμματείς του Υπουργείου, 
των Διευθύνσεων από τις οποίες συγκροτείται η Γενική 
τους Διεύθυνση και έχουν εκτός από τις αρμοδιότητες, 
που αναφέρονται στο άρθρο 119του Π.Δ/τος 95/2000 και 
τις ακόλουθες με το δικαίωμα υπογραφής «με εντολή 
Υφυπουργού». 

1. Την έκδοση εγκυκλίων διαταγών και παροχή οδηγιών 
προς τις Υπηρεσίες, τα Νομικά Πρόσωπα και τις Ομάδες 
Εργασίας, για τη μεθόδευση και το συντονισμό της δρα- 
στηριότητός τους με σκοπό την εύρυθμη λειτουργία των 
Υπηρεσιών. 

2. Την παροχή στοιχείων και λοιπών πληροφοριών για 
υποστήριξη και αντίκρουση υποθέσεων στα δικαστήρια 
(τακτικά, διοικητικά, ΣτΕ κ.λ.π.) και στις διάφορες επιτρο¬ 
πές επί θεμάτων αρμοδιότητας. 


3. Την ολοκλήρωση των προπαρασκευαστικών εργα¬ 
σιών για τις απαντήσεις προς τη Βουλή, επί αναφορών, 
ερωτήσεων, επερωτήσεων κ.λ.π., που αφορούν Υπηρε¬ 
σίες και Νομικά Πρόσωπα αρμοδιότητάςτου. 

4. Τη λή ψη αναγκαίων μέτρων για τη ν εύ ρυ θμη λειτου ρ- 
γία των Νομικών Προσώπων αρμοδιότητάς τους. 

Άρθρο 9 

Ειδικές Αρμοδιότητες 
ΓΕΝΙΚΟΣ ΔΙΕΥΘΥΝΤΗΣ ΠΡΟΝΟΙΑΣ 

Ο Γ ενικός Διευθυντής Πρόνοιας εκτός των αρμοδιοτή¬ 
των του άρθρου 7 της παρούσας απόφασης έχει και τις 
εξής αρμοδιότητες με το δικαίωμα υπογραφής «με εντο¬ 
λή Υφυπουργού»: 

1. Τη διενέργεια ερευνών καιτη συγκέντρωση στοιχείων, 
που αφορούν στην κοινωνική εργασία στην Ελλάδα ή 
τους φορείς κοινωνικών υπηρεσιών. 

2. Τη διάθεση χρήσης μηχανημάτων εργαλείων και υλι¬ 
κών σύμφωνα με τις ισχύουσες διατάξεις σε Υπηρεσίες 
της Γ ενικής Διεύθυνσης Πρόνοιας, τα Νομικά Πρόσωπα, 
Οργανισμούς και Ιδρύματα Τομέα Πρόνοιας. 

3. Τα οικονομικά θέματα σύμφωνα με τα οριζόμενα στο 
άρθρο 7 της 27304/17.3.2004 (ΦΕΚ 517 Β) Κοινής Απόφα¬ 
σης του Πρωθυπουργού και του Υπουργού Υγείας και 
Κοινωνικής Αλληλεγγύης, ήτοι: 

• Την ανάληψη και διάθεση πιστώσεων, αναγνώριση 
δαπανών, έκδοση και παράταση χρηματικών ενταλμάτων 
των ειδικών λογαριασμών και του Π.Δ.Ε. τομέα οικισμός 
(ΣΤΕΓΑΣΗ) ποσού 88.001 Ευρώ μέχρι 205.000 Ευρώ. 

Γ. ΑΡΜΟΔΙΟΤΗΤΕΣ ΔΙΕΥΘΥΝΤΩΝ 
Άρθρο 10 

1. Μεταβιβάζουμε στους Διευθυντές της Κεντρικής 
Υπηρεσίας του Υπουργείου και στους νόμιμους αναπλη¬ 
ρωτές τους το δικαίωμα να υπογράφουν «με εντολή Υφυ¬ 
πουργού», τις αποφάσεις, εντάλματα, εντολές, έγγραφα 
κ.λ.π. και να ασκούν εκτός από τις αρμοδιότητες του άρ¬ 
θρου 120 του Π.Δ/τος 95/2000 και τις εξής αρμοδιότητες: 

α. Τα ερωτήματα προς το ΚΕ.Σ.Υ., για θέματα, που απαι¬ 
τείται γνωμοδότηση αυτού από την κείμενη νομοθεσία και 
δεν έχουν το χαρακτήρα γενικότερης και καθοριστικής 
σημασίας. 

β. Την παραπομπή θεμάτων σε άλλες Δημόσιες Αρχές ή 
Υπηρεσίες για γνωμοδότηση ή μελέτη, με εξαίρεση τα 
ερωτήματα στο Γ ραφείο Νομικού Συμβούλου του Υπουρ¬ 
γείου. 

γ. Την έγκριση χορήγησης αντιγράφων πρωτοτύπων 
εγγράφων με διαβάθμιση άκρως απόρρητο, απόρρητο 
και εμπιστευτικό. 

δ. Τη συγκρότηση Επιτροπών εκκαθάρισης των αρχείων 
της μονάδος της οποίας προΐστανται. 

2. Εκτός από τις γενικές αρμοδιότητες της ανωτέρω πα¬ 
ραγράφου 1 αυτού του άρθρου οι Διευθυντές και οι νόμι¬ 
μοι αναπληρωτές τους έχουν δικαίωμα υπογραφής εγ¬ 
γράφων «με εντολή Υφυπουργού» και για τα εξής θέματα: 

α. ΔΙΕΥΘΥΝΤΗΣ ΔΙΕΥΘΥΝΣΗΣ ΚΟΙΝΩΝΙΚΗΣ ΑΝΤΙΛΗ¬ 
ΨΗΣ ΚΑΙ ΑΛΛΗΛΕΓΓΥΗΣ 

1. Την ανάληψη και διάθεση πιστώσεων, αναγνώριση 
δαπανών, έκδοση και παράταση χρηματικών ενταλμάτων 
των ειδικών λογαριασμών και του Π.Δ.Ε. τομέα οικισμού 
(ΣΤΕΓΑΣΗ) 15.001 Ευρώ μέχρι 88.000 Ευρώ. 

2. Την κίνηση των ειδικών πιστώσεων με τραπεζικούς 
λογαριασμούς και επιταγές ποσού 15.001 Ευρώ μέχρι 
88.000 Ευρώ. 

β. ΔΙΕΥΘΥΝΤΗΣ ΔΙΕΥΘΥΝΣΗΣ ΟΙΚΟΝΟΜΙΚΟΥ 

Τα οικονομικά θέματα σύμφωνα με τα οριζόμενα στο 
άρθρο 7 της υπ’ αριθμ. 27304/17.3.2004 (ΦΕΚ517 Β) Κοι¬ 
νής Απόφασης του Πρωθυπουργού και του Υπουργού 
Υγείας και Κοινωνικής Αλληλεγγύης, ήτοι: 

1. Την έκδοση αποφάσεων ορισμού ή αντικατάστασης 
υπολόγων διαχειριστών του Υπουργείου, μετά από πρό¬ 
ταση της Διεύθυνσης Προσωπικού. 

2. Την έκδοση αποφάσεων έγκρισης ανάληψης και διά¬ 
θεσης πιστώσεων, πράξεων αναγνώρισης δαπανών προς 
έκδοση χρηματικών ενταλμάτων, καθώς και αποφάσεων 
έκδοσης και παράτασης χρηματικών ενταλμάτων προ¬ 
πληρωμής σε εκτέλεση του τακτικού προϋπολογισμού 
και των ειδικών λογαριασμών ως και την έκδοση αποφά¬ 
σεων επιχορήγησης σε ιδρύματα και οργανισμούς ποσού 
15.001 Ευρώ μέχρι 88.000 Ευρώ. 

3. Την έκδοση εντολών κατανομής ποσού από 15.001 
Ευρώ μέχρι 88.000 Ευρώ για πίστωση των δευτεροβάθ¬ 
μιων λογαριασμών του Π.Δ.Ε., ύστερα από προγραμματι¬ 
κή Υπουργική απόφαση. 

4. Την κίνηση ΤραπεζικώνΛογαριασμώντου Υπουργείου 
με την έκδοση και υπογραφή επιταγών ανεξαρτήτου πο¬ 
σού προς εκτέλεση των αποφάσεων των αρμοδίων οργά¬ 
νων. 

Δ. ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ ΤΜΗΜΑΤΩΝ 
Άρθρο 11 

Μεταβίβαση δικαιώματος υπογραφής 
σε Προϊσταμένους Τμημάτων 

1. Οι Προϊστάμενοι Τμημάτων των Διευθύνσεων της Κε¬ 
ντρικής Υπηρεσίας του Υπουργείου και οι νόμιμοι ανα¬ 
πληρωτές τους έχουντο δικαίωμα υπογραφής εγγράφων 
«με εντολή Υφυπουργού» εκτός από τις αρμοδιότητες 
του άρθρου 121 του Π.Δ/τος 95/2000 και την παρακάτω 
αρμοδιότητα: 

• Τις προτάσεις προς τη Διεύθυνση Προμηθειών διακί¬ 
νησης υλικού της αρμοδιότητάς τους μέσω της Κ.Α.Υ. ή 
της Υπηρεσίας τους. 

2. Εκτός από τις γενικές αρμοδιότητες της ανωτέρω πα¬ 
ραγράφου 1 αυτού του άρθρου οι προϊστάμενοι των Τμη¬ 
μάτων και οι νόμιμοι αναπληρωτές τους έχουν δικαίωμα 
υπογραφής εγγράφων «με εντολή Υφυπουργού» και για 
τα εξής επί μέρους θέματα: 

α. ΠΡΟΪΣΤΑΜΕΝΟΣ ΤΜΗΜΑΤΟΣ ΔΙΕΥΘΥΝΣΗΣ ΚΟΙΝΩ¬ 
ΝΙΚΗΣ ΑΝΤΙΛΗΨΗΣ ΚΑΙ ΑΛΛΗΛΕΓΓΥΗΣ 

1. Την ανάληψη και διάθεση πιστώσεων, αναγνώριση 
δαπανών, έκδοση και παράταση χρηματικών ενταλμάτων 
των ειδικών Λογαριασμών και του Π.Δ.Ε. του τομέα οικι¬ 
σμού (ΣΤΕΓΑΣΗ) ποσού μέχρι 15.000 Ευρώ. 

2. Την κίνηση των ειδικών πιστώσεων με τραπεζικούς 
λογαριασμούς και επιταγές ποσού μέχρι 15.000 Ευρώ. 

β. ΠΡΟΪΣΤΑΜΕΝΟΙ ΤΜΗΜΑΤΩΝ ΔΙΕΥΘΥΝΣΗΣ ΟΙΚΟ¬ 
ΝΟΜΙΚΟΥ 

Τα οικονομικά θέματα σύμφωνα με τα οριζόμενα στο 
άρθρο 7 της υπ’ αριθμ. 27304/17.3.2004 (ΦΕΚ517 Β) Κοι¬ 
νής Απόφασης του Πρωθυπουργού και του Υπουργού 
Υγείας και Κοινωνικής Αλληλεγγύης, ήτοι: 

1. Την έκδοση αποφάσεων εγκρίσεως αναλήψεως και 
διαθέσεως πιστώσεων, πράξεων αναγνωρίσεως δαπα¬ 


νών προς έκδοση χρηματικών ενταλμάτων καθώς και 
αποφάσεις εκδόσεως και παρατάσεως χρηματικών 
ενταλμάτων προπληρωμής σε εκτέλεση του τακτικού 
προϋπολογισμού καιτων ειδικών λογαριασμών ως καιτην 
έκδοση αποφάσεων επιχορήγησης σε ιδρύματα και ορ¬ 
γανισμούς για ποσά μέχρι 15.000 Ευρώ. 

2. Την έκδοση εντολών κατανομής πιστώσεων ποσού 
μέχρι 15.000 Ευρώ για την πίστωση των δευτεροβαθμίων 
λογαριασμών του Π.Δ.Ε., ύστερα από προγραμματική 
Υπουργική απόφαση. 

Άρθρο 12 

Για την πραγματοποίηση οποιασδήποτε δαπάνης και 
πριν από κάθε άλλη ενέργεια απαιτείται έκδοση απόφασης 
σκοπιμότητας, η οποία συντάσσεται απάτην καθ’ ύλην αρ¬ 
μόδια Διεύθυνση και υπογράφεται από τα εξουσιοδοτημέ¬ 
να, σύμφωνα με την παρούσα απόφαση όργανα. 

Άρθρο 13 

Αρμοδιότητες προσυπογραφής 

Τα εξουσιοδοτούμενα με την παρούσα απόφαση όργα¬ 
να κατά την υπογραφή των πράξεων από υπερκείμενα όρ¬ 
γανα σε περίπτωση διαφωνίας οφείλουν να τη διατυπώ¬ 
σουν εγγράφως. 

Όταν λείπει η γραπτή διαφωνία, θεωρείται ότι συμφω¬ 
νούν με το περιεχόμενο του εγγράφου. 

Κανένας υπάλληλος δεν έχει δικαίωμα να αρνηθεί τη 
σύνταξη οποιουδήποτε εγγράφου, που διατάχθηκε από 
τον άμεσο προϊστάμενό του. 

Άρθρο 14 

Παραπομπή στο Αρχείο 

Τα όργανα τελικής υπογραφής κατά λόγο αρμοδιότη¬ 
τας μπορούν να παραπέμπουν στο Αρχείο υποθέσεις, 
που ολοκληρώθηκαν ή που δεν απαιτούν ενέργεια. 

Άρθρο 15 
Τελικές διατάξεις 

1. Σε περίπτωση έκδοσης πράξεων, σύμφωνα με την 
απόφαση αυτή, θα πρέπει στο σκεπτικό τους να αναγρά¬ 
φεται αυτή η απόφαση. 

2. Οι εξουσιοδοτούμενοι με την απόφαση αυτή να υπο¬ 
γράφουν «με εντολή Υφυπουργού» δύνανται να ενημε¬ 
ρώνουν τα ανώτερα κλιμάκια για κάθε σοβαρό, κατά την 
κρίση τους θέμα. 

3. Απάτη δημοσίευση της απόφασης αυτής καταργείται 
κάθε άλλη προηγούμενη που ρυθμίζει όμοια θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2004 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΩΝΣΤΑΝΤΟΠΟΥΛΟΣ 
-♦- 

Αριθ. ΥΠΠΟ/ΓΔΑΠΚ/ΔΜΕΕΠ/Γ2/Φ32/787/31 (5) 

Αναπροσαρμογή της τιμής του εισιτηρίου του Εθνικού 
Αρχαιολογικού Μουσείου. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/1985 (Φ.Ε.Κ. 137/Α/26.7.1985) 

«Κυβέρνηση και Κυβερνητικά Όργανα», όπως τροποποιή¬ 
θηκε με την παράγραφο 8 του άρθρου 7 του Ν. 1943/1991 
(Φ.Ε.Κ. Α' 50) και του άρθρου 29Ατου ιδίου Νόμου που προ¬ 
στέθηκε με το άρθρο 27 του Ν. 2081/1992 (ΦΕΚ Α' 154) και 
αντικαταστάθηκε με το άρθρο 1 παρ. 2Ατου Ν. 2469/1997 
(Φ.Ε.Κ. Α'38). 

2. Τις διατάξεις του άρθρου 46 του Ν. 3028/2002 «Για 
την προστασία των Αρχαιοτήτων και εν γένει της Πολιτι¬ 
στικής Κληρονομιάς» (ΦΕΚ 153/Α/28.6.2002). 

3. Το Π.Δ. 191/2003 (Φ.Ε.Κ. 146/Α/13.6.2003) «Οργανι¬ 
σμός του Υπουργείου Πολιτισμού». 

4. Την με αριθμ. ΔΙΔΚ/Φ. 1/2/6139/αρ. 33/23.3.2004 Από¬ 
φαση, ΦΕΚ 527/24.3.2004 «Περί άσκησης αρμοδιοτήτων 
στην Αναπληρωτή Υπουργό Πολιτισμού Φάνη Πάλλη-Πε- 
τραλιά και στους Υφυπουργούς Γ. Ορφανό και Π. Τατού- 
λη». 

5. Την με αριθμ. 14650/ΔΙΟΕ/85/17.3.2004 Κ.Υ.Α. (Φ.Ε.Κ 
519/Β/17.3.2004) «Καθορισμός αρμοδιοτήτων των Υφυ¬ 
πουργών Οικονομίας και Οικονομικών». 

6. Το υπ’ αριθμ. Πρωτ. 4847/4.9.2003 αίτημα του Εθνι¬ 
κού Αρχαιολογικού Μουσείου. 

7. Την υπ’ αριθμ. 27/29.12.2003 πράξη του Διοικητικού 
Συμβουλίου του Ταμείου Αρχαιολογικών Πόρων και 
Απαλλοτριώσεων. 

8. Το γεγονός ότι από τις διατάξεις της παρούσας από¬ 
φασης δεν προκαλείται καμία δαπάνη σε βάρος του Κρα¬ 
τικού Προϋπολογισμού, αποφασίζουμε: 

Εγκρίνεται: 

Η αναπροσαρμογή του εισιτηρίου του Εθνικού Αρχαιο¬ 
λογικού Μουσείου με τιμή κύριου εισιτηρίου 7 € και μει¬ 
ωμένου 3 € . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2004 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΠΕΤΡΟΣ ΔΟΥΚΑΣ ΠΕΤΡΟΣ ΤΑΤΟΥΛΗΣ 

-♦- 

Αριθ. 2664 (6) 

Ορισμός Διοικητικού Συμβουλίου του Ερευνητικού Πανε¬ 
πιστημιακού Ινστιτούτου Τηλεπικοινωνιακών Συστη¬ 
μάτων. 

Ο ΔΙΕΥΘΥΝΤΗΣ 

ΤΟΥ ΕΡΕΥΝΗΤΙΚΟΥ ΠΑΝΕΠΙΣΤΗΜΙΑΚΟΥ ΙΝΣΤΙΤΟΥΤΟΥ 
ΤΗΛΕΠΙΚΟΙΝΩΝΙΑΚΩΝ ΣΥΣΤΗΜΑΤΩΝ 

Έχοντας υπόψη: 

1. Την υπ’ αριθμ. Β7/49934 απόφαση του Υπουργού 
Εθνικής Παιδείας και Θρησκευμάτων (ΦΕΚ 775/ 
17.6.2003, τ. Β') δια της οποίας διαπιστούται ο επαναδιο¬ 
ρισμός του Καθηγητή Μιχαήλ Πατεράκη στη θέση του Δι¬ 
ευθυντή του Ερευνητικού Πανεπιστημιακού Ινστιτούτου 
Τηλεπικοινωνιακών Συστημάτων του Πολυτεχνείου Κρή¬ 


της αναδρομικά από το χρόνο ισχύος της Β7/285 απόφα¬ 
σης του Υπουργού Εθνικής Παιδείας και θρησκευμάτων 
(ΦΕΚ 1309/30.10.2000, τ. Β'). 

2. Τις διατάξεις: α) του άρθρου 17του Ν. 2083/1992 «Εκ¬ 
συγχρονισμός της Ανώτατης Εκπαίδευσης» (Α' 159), 
όπως τροποποιήθηκε με το άρθρο 7 παρ. 4 του Ν. 2158/ 
1993 (Α' 109) και β) των άρθρων 3 και 5 του Π.Δ. 18, ΦΕΚ 
8Α/26.1.1995. 

3. Τις υπ’ αριθμ. 671/23.7.2001 (ΦΕΚ 1082/14.8.2001, τ. 
Β'), 2168/ 21.10.2002 (ΦΕΚ 1380/25.10.2002, τ. Β') και 
2314/23.6.2003 (ΦΕΚ 853/27.6.2003, τ. Β') αποφάσεις με 
τις οποίες ορίζεται το Δ.Σ. του Ερευνητικού Πανεπιστη¬ 
μιακού Ινστιτούτου Τηλεπικοινωνιακών Συστημάτων. 

4. Την απόφαση της 183ης/25.6.2004 Συνεδρίασης Ει¬ 
δικής Σύνθεσης της Συγκλήτου του Πολυτεχνείου Κρή- 
της. 

5. Την απόφαση της 9ης/28.6.2004 Γ ενικής Συνέλευσης 
Ειδικής Σύνθεσης του Τμήματος Ηλεκτρονικών Μηχανι¬ 
κών και Μηχανικών Υπολογιστών του Πολυτεχνείου Κρή- 
της. 

6. Τα με Α.Π: 1818/25.6.2004, Α.Π: 1252/8.6.2004, 
Α.Π:2089/18.6.2004, Α.Π:69/23.7.2004 έγγραφα του Επι¬ 
μελητηρίου Χανιών, Τεχνικού Επιμελητηρίου Ελλάδος 
(ΤΕΕ) Τμήμα Δυτικής Κρήτης, Ο.Α.ΔΥ.Κ και της Περιφέ¬ 
ρειας Κρήτης αντίστοιχα, διαπιστώνουμε: 

Ότι το Διοικητικό Συμβούλιο του Ερευνητικού Πανεπι¬ 
στημιακού Ινστιτούτου Τηλεπικοινωνιακών Συστημάτων 
αποτελείται από τους: 

1. Καθηγητή Μιχαήλ Πατεράκη, Τμήμα Ηλεκτρονικών 
Μηχανικών και Μηχανικών Υπολογιστών Πολυτεχνείου 
Κρήτης, Διευθυντή και Πρόεδρο Δ.Σ. 

Μέλη: 

2. Καθηγητή Βασίλειο Διγαλάκη, Τμήμα Ηλεκτρονικών 
Μηχανικών και Μηχανικών Υπολογιστών Πολυτεχνείου 
Κρήτης, Αναπληρωτή Διευθυντή. 

3. Καθηγητή Νικόλαο Σιδηρόπουλο, Τμήμα Ηλεκτρονι¬ 
κών Μηχανικών και Μηχανικών Υπολογιστών Πολυτεχνεί¬ 
ου Κρήτης. 

4. Καθηγητή Σταύρο Χριστοδουλάκη, Τμήμα Ηλεκτρο¬ 
νικών Μηχανικών και Μηχανικών Υπολογιστών Πολυτε¬ 
χνείου Κρήτης. 

5. Εμμανουήλ Ορφανουδάκη, Εκπρόσωπο Τεχνικού 
Επιμελητηρίου Ελλάδος, Τμήμα Δυτικής Κρήτης. 

6. Αντώνιο Σακκαδάκη, εκπρόσωπο Περιφέρειας Κρή¬ 
της με αναπληρωτή την Μαριάνθη Παπαγιαννάκη. 

7. Ευάγγελο Σπανουδάκη, εκπρόσωπο Επιμελητηρίου 
Χανίων με αναπληρωτή τον Ιωάννη Σαμαρτζή. 

8. Γεώργιο Χαριτάκη, εκπρόσωπο Ο.Α.ΔΥ.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 23 Ιουλίου 2004 

Ο Διευθυντής 
ΜΙΧ. ΠΑΤΕΡΑΚΗΣ 




15444 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.Θΐ.^Γ - θ-ιτιθΜ: ννθ5ηΐ33ΐθΓ @ Θ1.0Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410)597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυΐΌ, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτπ και μέχρι 100 σελίδες σε 5 θυιΌ προσαυξανόμενη 
κατά 1 θυΐΌ ανά 50 σελίδες. 

Η τιμή πώλησης σε μορφή οό- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοιη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος 1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555, ίαχ :210- 9472556 ϊηΙθΓΠθΙ : Ιι11ρ://νννννν.θ1.9ΐ'. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηίβΓΠθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ϊπϊθγπθϊ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































